《读渊明诗》
元代·邓雅

古诗出性情，气运关盛衰。圣人既删述，可以弦歌之。

后来移习俗，绮丽誇当时。渊明本清真，冲澹乃其宜。

我性颇淳朴，平生爱其诗。驽骀事鞭策，安得同驱驰。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。